ایتالیا خاریجی ایشلر ناظیری پائولو جنتیلونی رسمی بیر سفر اوچون تورکیه‌ده.
تورکیه خاریجی ایشلر ناظیری مولوت چاووش اوغلو و جنتیلونی باش-باشا گؤروشمه ائتدی.
هیاتلرآراسی گؤروشمه‌لردن سونرا دا سونرا ایکی ناظیر بیرگه مطبوعات آچیقلاماسی ائتدی.
خاریجی ایشلر ناظیری مولوت چاووش اوغلو، تورکیه‌نین باشیکا کامپینداکی نیظامی وارلیغینا یؤنلیک ائدیلن آچیقلاما‌لارا باغلی،
"بیز بورادا جیدی پروبلم گؤرموروک و بو پروبلمی ده آشاجاغیمیزی دوشونوروک. یئتر کی عراق ایچ سیاسی قایغی‌لاردان تمیزلنسین، وتونو بوراخسین و بو موضوعدا نئجه امکداش‌لیق ائدجگیک، بونو دگرلندیره لیم" دئدی.
تورکیه‌نین بؤلگه‌نین حقیقت‌لرینی بیلن اؤلکه اولا‌راق، سوریه بحرانی‌نین نلره یول آچاجاغینی خصوصیله اینسانی اؤلچولرینی باشین‌دان نظرده توتدوغونو وورغولایان چاووش اوغلو،
"بو گون گلدیگیمیز نقطه‌ده او گونکو ائتدیگیمیز تسپیتلریمیزی نه قدر دوغرو اولدوغونو، حاق‌لی اولدوغوموزو بیر دفعه داها تأسف کی، گؤروروک، کاش کی اولماسایدی." دئدی.
دیگر طرف‌دن، لیبی‌دکی وضعیتین تورکیه و ایتالیانی یاخین‌دان ماراقلاندیردیغینی ایشاره ائدن چاووش اوغلو، باشدا ترور تشکیلاتی داعشه قارشی موباریزه‌سی اولماق عذره هر موضوعدا لیبیی حکومتی‌نین یانیندا یئر آلمایا داوام ائتدیره‌جک‌لرینی قید ائتدی.
جنتیلونی دا، سفری‌نین ایتالیا اوچون فتح الله چی ترور تشکیلاتی‌نین (فتو) 15 ژوئیه‌ده باشاری‌سیز کودتا گیریشیمین‌دن سونرا تورکیه‌یه وئردیک‌لری دستک مساژلارینی تکرار چات‌دیرماق اوچون بیر فورصت اولدوغونو ایفاده ائتدی.
اوروپا اؤلکه‌لرین‌دن تورکیه‌یه سفر ائدن بعضی همکارلارینی دینلمه فورصتی تاپدیغینی سؤیله‌ین جنتیلونی، اونلاردان تورکیه‌نین یاشادیغی بو آغیر تهدیدین سویه‌سینی تورکیه‌نی زیارت ائتدیک‌دن سونرا داها یاخشی آنلادیق‌لارینی اؤیرندیگینی سؤیله‌دی. تورکیه‌یه دستک‌لری‌نین تام اولدوغونون وورغولایان جنتیلونی، بو سفرله تورکیه‌یه اعتماد مساژی وئرمک ایستدیک‌لرینی ایفاده ائتدی.
قوناق ناظیر سوریه بحرانینا ده توخونا‌راق؛
"روسیا و اسد رژیمینه بئله داوام ائدیله بیلمیه‌جگی مساژینی وئرمه‌میز لازیم‌دیر. حلب‌ین شرقینده سون 15 گونده اولان‌لارلا داوام ائتمه ایمکانی یوخدور. 300 مین نفرین یاشادیغی بیر شهر تخریب ائدیله‌رک بیر یئره یئتیشیله‌مز. "دئدی.
سوریه‌لی گؤچمنلره یؤنلیک تورکیه اوروپا بیرلیگی آراسیندا 18 مارس اوزلاشی‌سی موضوعسوندا دا ایتالیا، اوروپا بیرلیگی و تورکیه آراسیندا بیر چوخ کسیشمه ساحه‌لری اولدوغونو ایفاده ائدن جنتیلونی،
"بعضی اینسانلار بو راضیلاشمانین یالنیز اژه و بالکان روتاسی ایله علاقه‌لی اولدوغونو سؤیله‌ییر، لاکین اصلینده بو راضیلاشما بوتون آغدنیزی ایله علاقه‌لی بیر موضوعدور." ایفاده‌لرینی ایستیفاده ائتدی.
جنتیلونی، ویزا معافیتی پروبلمی چل اولماییب گؤچمنلرله علاقه‌دار راضیلاشمانین لغو ائدیلمه‌سی احتیمالین‌دان ناراحات‌لیق ائشیدیب دویمادیغی‌نین سوروشولماسی اوزرینه، بیر اورتا یولون هر زامان اولدوغونو، دیپلوماسی‌نین ایختیصاص ساحه‌سی‌نین حل تاپماق اولدوغونو ایفاده ائتدی.
پائولو جنتیلونی، اؤزلری‌نین، 18 مارس گئری قبول راضیلاشماسی و ویزا معافیتینی محافظه ائتمه طرفداری اولدوغونو قید ائتدی.
ایتالیان خاریجی ایشلر ناظیری داها سونرا پرزیدنت رجب طیب اردوغان طرفین‌دن قبول ائدیلدی.
پرزیدنت کوللیه‌سینده مطبوعاتا باغلی رئال‌لاشان قبول، 45 دقیقه داوام ائتدی.
